ایران جمهورباشقانی ابراهیم رئیسی، آمریکانن افغانستان‌دان چکیلمه‌سینین قالیجی باریش اوچون بیر فورصت اولدوغونو ایفاده ائد‌رک اؤلکه‌ده‌کی بوتون قروپلاری آنلاشمایا دعوت ائتدی.
ایران جمهورباشقانلیغینین وئردیگی آچیقلامایا گؤره، رئیسی خاریجی ایشلر باخانی محمد جواد ظریفله گؤروشه‌رک افغانستان‌دا باش وئره‌نلری دگرلندیردی.
ایرانین افغانستان‌دا باش وئره‌نلری یاخین‌دان ایزله‌دیگینی و قونشولوق ایلیشکیلرینه باغلی اولدوغونو دئین رئیسی، "آمریکانین افغانستان‌داکی حربی مغلوبیتی و چیخیشی، بو اؤلکه‌نین گوونلیگی و قالیجی باریشی اوچون بیر فورصته چئوریلمه‌لی‌دیر. ایران افغقانستانین ثابت‌لیگی اوچون چالیشیر و بو، اؤلکه‌ده‌کی بوتون قروپلاری ملی باریشا دعوت ائدیر" ایفاده‌لرینی ایشلتدی.
رئیسی ظریفه حادثه‌لری اطراف‌لی شکیل‌ده ایزله‌یه‌رک راپور وئرمه تاپشیریغی وئردی.
